Diari Oficial de la Generalitat Valenciana


Sumari del DOGV 2916, del 27-01-1997 (1997/815031)

ACORD de 8 d'octubre de 1996, de la Comissió Territorial d'Urbanisme d'Alacant, pel qual s'aprova definitivament la modificació puntual de vials i parcel·lació en l'àmbit del Pla Parcial El Paradiso del Pla General d'Ordenació Urbana, a iniciativa del Sr. Rudolf Lamprecht.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/815031


Data del document
:   08-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 8 d'octubre de 1996, de la Comissió Territorial d'Urbanisme d'Alacant, pel qual s'aprova definitivament la modificació puntual de vials i parcel·lació en l'àmbit del Pla Parcial El Paradiso del Pla General d'Ordenació Urbana, a iniciativa del Sr. Rudolf Lamprecht.  
La Comissió Territorial d'Urbanisme, en la sessió celebrada el dia 8 d'octubre de 1996, va adoptar l'acord següent:  
«Vist l'expedient de referència i basant-nos en els següents:  
Antecedents de fet  
Primer  
L'ajuntament, en la sessió plenària de 26 de maig de 1994, va acordar-ne l'aprovació provisional, després de complir els tràmits d'aprovació inicial, el 28 de novembre de 1994, i d'exposició pública, per mitjà dels anuncis apareguts en el Butlletí Oficial de la Província, de 5 de febrer de 1992, i en un dels diaris de més difusió provincial, el 29 de gener de 1992. No s'han presentat al·legacions.  
Segon  
La Comissió Territorial d'Urbanisme, en la sessió de 10 de febrer de 1995, va acordar suspendre l'aprovació definitiva de l'expedient abans esmentat, fins que s'esmenaren determinades deficiències que es van comunicar a l'ajuntament.  
Tercer  
L'ajuntament, el 26 de juny de 1996, va trametre una nova documentació, aprovada en la sessió plenària de 29 d'abril de 1996.  
Quart  
La documentació està integrada per memòria, plànols d'informació i plànols d'ordenació.  
Cinqué  
La finalitat d'aquest expedient es concreta en tres modificacions del traçat viari previst en el planejament, a fi de millorar-ne l'accessibilitat i l'acomodació conseqüent al parcel·lari inicialment previst. Es justifica la modificació proposada en una millor adaptació al terreny, una vegada efectuada l'actualització dels plànols topogràfics.  
Sisé  
D'acord amb el que s'ha dit anteriorment, es preveu la creació de dos nous trams de carrer per a resoldre l'entrada de diverses parcel·les inaccessibles, i la modificació d'un tercer; alhora que es reestructura una part del parcel·lari: disminueix la seua superfície total de 42.334 m2 a 42.044 m2, que correspon als terrenys ocupats pel pas dels nous vials.  
Seté  
Hi ha en l'expedient un informe de l'Oficina del Pla de Carreteres, de la Conselleria d'Obres Públiques, Urbanisme i Transports, en el qual s'estableix que:  
"No es troba cap inconvenient per a la seua aprovació, si bé seria aconsellable que els dos accessos -que ara quedaran excessivament pròxims- se situaren enfrontats."  
Consideracions tecnicojurídiques  
Primera  
La tramitació es considera correcta, de conformitat amb el que estableix l'article 114 per remissió de l'article 128.1 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació es considera completa, de conformitat amb l'article 72.4 del text refós de 1992 i els articles del 37 al 42 del Reglament de Planejament, segons l'abast de la proposta presentada.  
Tercera  
Les determinacions contingudes en aquest expedient es poden considerar correctes, en línies generals, una vegada han sigut esmenades les observacions de l'anterior acord de la Comissió Territorial d'Urbanisme. Així mateix, la modificació proposada no produeix increment del volum edificable, ja que ha quedat reduïda la superfície total de les parcel·les, i es manté l'edificabilitat, en 290 m2 (0,69%), complint les condicions restrictives de l'article 128.2, LS/92.  
No obstant això, com que no es defineixen noves unitats d'execució vinculades al parcel·lari modificat, hauran de considerar-se inalterades les determinacions del pla parcial inicial sobre això. Per això, qualsevol modificació d'unitats d'execució que ara no es preveja o es regule expressament haurà de ser objecte d'expedició de cèdula d'urbanització a l'efecte de l'article 33.8.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
Per Resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana núm. 2.701, de 4 de març de 1996, es va concedir una pròrroga perquè els instruments de planejament que van tenir entrada en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es pogueren continuar tramitant i aprovant d'acord amb les disposicions de la legislació anterior.  
Cinquena  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.c del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme acorda:  
Primer  
Aprovar definitivament la modificació puntual de vials i parcel·lació en l'àmbit del Pla Parcial El Paradiso del Pla General d'Ordenació Urbana del municipi d'Altea.  
Segon  
Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació no en cal la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons el que estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels Òrgans Urbanístics de la Generalitat Valenciana».  
Alacant, 8 d'octubre de 1996.- El president de la Comissió Territorial d'Urbanisme: Fernando Modrego Caballero.